EkBass/fiwiki-20250220-pages-articles huggingface dataset:
Janne Mollberg

Janne Mollberg (s. 5. toukokuuta 1981 Espoo) on uransa lopettanut suomalainen jalkapalloilija. Mollberg on FC Hongan kasvatti. Hän pelasi Hongassa neljä kauden ajan, tehden yhteensä 32 maalia Ykkösessä. Ykkösen kaudelle 2005 Mollberg siirtyi FC Viikinkeihin ollen joukkueensa paras maalintekijä kymmenellä maalilla. Hän teki Viikingeissä pääsarjadebyyttinsä kaudella 2007 21. huhtikuuta pelatussa vierasottelussa AC Oulua vastaan ja ensimmäisen pääsarjamaalinsa 29. kesäkuuta vierasottelussa FC Lahtea vastaan. Yhteensä hän pelasi Veikkausliigassa 10 ottelua, tehden niissä kaksi maalia. Kaudelle 2008 Mollberg solmi sopimuksen Atlantis FC:n kanssa, mutta mursi sääriluunsa alkukaudesta harjoitusottelussa Viikinkejä vastaan. Loukkaantumisen johdosta Mollberg oli sivussa koko loppukauden. ==Lähteet== Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt
Greg Eckhardt

Gregory "Greg" Eckhardt (s. 7. tammikuuta 1989 Orange Park, Florida, Yhdysvallat) on yhdysvaltalainen jalkapalloilija. Hän edusti juniorina Clay Countya ja yliopistosarjassa Clemson Tigersia.clemsontigers.com Eckhardt edusti suomalaista Vaasan Palloseuraa kaudella 2010 19:ssä sarjaottelussa, joista 13:ssa hän oli avauskokoonpanossa. Hän ei tehnyt otteluissa maaleja.veikkausliiga.com Maajoukkuetasolla Eckhardt oli mukana Yhdysvaltain alle 17-, alle 18- ja alle 20-vuotiaiden maajoukkueissa.ussoccer.com == Lähteet == Luokka:Yhdysvaltalaiset jalkapalloilijat Luokka:Vuonna 1989 syntyneet Luokka:Elävät henkilöt
Pikkunokipöllö

Pikkunokipöllö (Tyto multipunctata) on tornipöllöjen sukuun kuuluva lintu. Sitä tavataan Australian kosteassa tropiikissa. Muiden petolintujen tavoin sen naaras (37 cm) on suurempi kuin koiras (33 cm). Se kuuluu ympäristön kannalta tärkeään pöllöryhmään, sillä se on tehokas saalistaja, joka pitää kurissa jyrsijäpopulaation. Se syö lähinnä rottia, pussimäyriä ja muita jyrsijöitä, mutta joskus myös lintuja ja liito-oravia (Petauristini). Pikkunokipöllö on pitkäikäinen, ja sen pesintäkausi ulottuu tammikuusta elokuuhun. Se luokitellaan yleiseksi vaikka sen esiintymisalue on aika pieni. Se kuuluu Australiassa suojeltuihin lintuihin. Jotkut auktorit pitävät sitä nokipöllön alalajina, esimerkiksi BirdLife International ja IUCN, joka arvioi sen määräksi 2 000 pesivää paria. ==Lähteet== ==Aiheesta muualla== * Luokka:Tornipöllöt (suku)
Timo Ruuskanen

Timo Juhani Ruuskanen (s. 24. elokuuta 1968 Sääminki) on entinen suomalainen korkeushyppääjä. Hän voitti SM-kultaa ennen kahdeksattatoista syntymäpäiväänsa Vaasan Kalevan kisoissa vuonna 1986 tuloksella 218 cm. Turun Kalevan kisoissa vuonna 1989 hän saavutti SM-hopeaa. Sisäradoilta hänellä on kaksi SM-hopeaa, vuosilta 1987 ja 1989. Ennätyksensä 222 cm Timo Ruuskanen hyppäsi vuonna 1988. Korkeushypyn lisäksi hän harrasti myös kolmiloikkaa, missä hänen ennätyksensä on 16,11 m. Yleisurheilu-uransa jälkeen Timo Ruuskanen pelasi lentopalloa SM- sarjassa Jyväskylän Metso-Lentiksen riveissä vuosina 1994–1998. Beach volleyssä hän saavutti kaksi SM-pronssimitalia, vuosina 1996 ja 1997.Timo Ruuskanen Suomen Beach Volley -tietokannassa (biitsi.fi) Timo Ruuskasen isä oli 1960-luvun alun SM-mitalitason kolmiloikkaajana tunnettu Asko Ruuskanen. == Lähteet == Luokka:Suomalaiset korkeushyppääjät Luokka:Suomalaiset kolmiloikkaajat Luokka:Suomalaiset lentopalloilijat Luokka:Suomalaiset rantalentopalloilijat Luokka:Vuonna 1968 syntyneet Luokka:Elävät henkilöt
Stephenson

Stephenson on muun muassa seuraavien henkilöiden sukunimi: * Chandler Stephenson (s. 1994), kanadalainen jääkiekkoilija * George Stephenson (1781–1848), englantilainen koneinsinööri, veturien suunnittelija, "rautateiden isä" * John Stephenson (1923–2015), yhdysvaltalainen näyttelijä * Kay Stephenson (s. 1944), yhdysvaltalainen amerikkalaisen jalkapallon pelaaja ja valmentaja * Neal Stephenson (s. 1959), yhdysvaltalainen tieteiskirjailija * Pamela Stephenson (s. 1949), uusiseelantilainen näyttelijä ja koomikko * Robert Stephenson (1803–1859), englantilainen insinööri ja poliitikko. == Katso myös == * Stephenson-luistiliikuntakoneisto * Stevenson en:Stephenson
Supercars Championship

Supercars Championship (virallisesti Repco Supercars Championship, aiemmin nimellä V8 Supercars) on australialainen vakioautoluokan kilpailusarja. Sarja järjestettiin ensimmäisen kerran vuonna 1997. Sarjassa ajetaan kahden eri valmistajan- Chevroletin ja Fordin valmistamilla autoilla ja Dunlopin renkailla. Mukana oli pitkään myös Holden, joka poistui sarjasta vuoden 2022 jälkeen. Vuodesta 2013 Nissan ryhtyi kolmanneksi autonvalmistajaksi, joka oli mukana vuoteen 2019 saakka. Muita mukana olevia ovat olleet Mercedes-AMG ja Volvo. Sarjalla on olemassa kolme luokkaa: V8 Supercar Championships, Dunlop V8 Supercar Series ja V8 Touring Car National Series. Nykyisen sarjan mestaruuden ovat voittaneet Craig Lowndes, Mark Skaife (kolmesti), Marcos Ambrose (kahdesti), Russell Ingall, Rick Kelly, Garth Tander ja Jamie Whincup. Luokka:Vakioautosarjat Luokka:Australian moottoriurheilu
HMS Patrol

HMS Patrol oli Britannian kuninkaallisen laivaston Pathfinder-luokan tiedusteluristeilijä, joka palveli vuodesta 1905 alkaen ja romutettiin ensimmäisen maailmansodan päätyttyä 1919. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat niitä nopeammiksi. == Valmistus == Alus tilattiin Cammell Lairdilta Birkenheadistä, missä köli laskettiin 31. lokakuuta 1903. Alus laskettiin vesille 13. lokakuuta 1904 ja valmistui 26. syyskuuta 1905.Gardiner, Robert 1860-1905 s. 85 == Palvelus == Lokakuussa 1907 alus liitettiin Kotilaivastoon, mistä se siirrettiin vuotta myöhemmin Noreen sijoitetun 3. hävittäjälaivueen johtoalukseksi. Alus oli 1909 hetken aikaa Portsmouthiin sijoitetussa 1. hävittäjälaivueessa ennen paluutaan 3. hävittäjälaivueeseen ja taas 1910 takaisin 1. hävittäjälaivueeseen. Alus oli laivueen mukana Harwichissa 1911 ja 1913-1914 Haulbowlinessa. Ensimmäisen maailmansodan alkaessa alus kuului 9. hävittäjälaivueeseen, jonka tehtävänä oli suojata koillisrannikkoa Firth of Forthin ja Tynejoen suun välillä. Alus oli 16. joulukuuta 1914 Saksan keisarikunnan laivaston osaston iskiessä Hartlepooliin satamassa. SMS Blücher osui alukseen kahdella kranaatilla, jolloin neljä miestä sai surmansa ja seitsemän haavoittui. Alus ajoi vaurioituneena karille Teesjoen suulla. Täydeltä tuholta aluksen pelasti saksalaisosaston vetäytyminen takaisin merelle ja se siirrettiin Middlesboroughiin telakalle. Korjausten jälkeen alus liitettiin 7. hävittäjälaivueeseen Humberiin. Alus palveli 1918 Irlanninmerellä, mistä se palasi 9. hävittäjälaivueeseen Noreen. Sodan päätyttyä alus sijoitettiin reserviin. Se myytiin 21. huhtikuuta 1919 romutettavaksi Machinehandelille Alankomaihin. ==Lähteet== * * * * === Viitteet === Luokka:Pathfinder-luokan risteilijät Luokka:Cammell Lairdin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Foresight (1904)

HMS Foresight oli Britannian kuninkaallisen laivaston Forward-luokan tiedusteluristeilijä. Alus palveli vuodesta 1905 alkaen ensimmäisen maailmansodan päätyttyä tapahtuneeseen romuttamiseensa saakka 1920. == Valmistus == Alus tilattiin Fairfield Shipbuilding and Engineering Companyltä Govanista, missä köli laskettiin 24. lokakuuta 1903. Alus laskettiin vesille 8. lokakuuta 1904 ja valmistui 8. syyskuuta 1905.Gardiner, Robert 1860-1905 s. 85 == Palvelus == Alus myytiin romutettavaksi 1920. ==Lähteet== * * * ===Viitteet=== Luokka:Forward-luokan risteilijät Luokka:Fairfieldin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Forward (1904)

HMS Forward oli Britannian kuninkaallisen laivaston Forward-luokan tiedusteluristeilijä. Alus palveli vuodesta 1905 alkaen vuonna 1921 tapahtuneeseen romuttamiseensa saakka. == Valmistus == Alus tilattiin Fairfield Shipbuilding and Engineering Companyltä Govanista, missä köli laskettiin 22. lokakuuta 1903. Alus laskettiin vesille 27. elokuuta 1904 ja valmistui 22. elokuuta 1905.Gardiner, Robert 1860-1905 s. 85 == Palvelus == Alus myytiin romutettavaksi 1921. ==Lähteet== * * * ===Viitteet=== Luokka:Forward-luokan risteilijät Luokka:Fairfieldin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Ksantoni

Ksantoni eli dibentsopyroni tai difenyleeniketonioksidi (C13H8O2) on ketoni. Ksantonin rakenne esiintyy useissa kasvien väripigmenteissä, kuten euksantiinissa ja gentisiinissä (C14H10O5). ==Ominaisuudet ja valmistus== Ksantoni on kiinteänä valkeahkoja neulamaisia kiteitä. Yhdiste on käytännöllisesti katsoen veteen liukenematon, mutta liukenee orgaanisiin liuottimiin, kuten etanoliin, kloroformiin ja bentseeniin. Myös väkevä rikkihappo kykenee liuottamaan yhdisteen ja tällä liuoksella on röntgenvalossa kirkkaan sininen fluoresenssi. Ksantoni voidaan pelkistää ksanteeniksi tai ksanthydroliksi. Ksantonia voidaan valmistaa tislaamalla fenyylisalisylaattia. Toinen tapa valmistaa yhdistettä on salisyylihapon kuumennus 250 °C lämpötilaan hiilidioksidi-ilmakehässä.Olivier Boullard, Henri Leblanc & Bernard Besson: Salisylic Acid, Ullmann's Encyclopedia of Industrial Chemistry, John Wiley & Sons, New York, 2000. Teoksen verkkoversio viitattu 15.03.2012 Ksantoni on myrkyllistä eräillä hyönteistoukille, minkä vuoksi sitä voidaan käyttää niiden hävittämiseen. Sille on myös käyttöä orgaanisessa synteesissä väriaineiden ja lääkkeiden valmistuksessa. == Lähteet == == Aiheesta muualla == *ChemBlink: Xanthone Luokka:Ketonit Luokka:Heterosykliset yhdisteet
Luettelo

Luettelo on eräs keino järjestää informaatiota sisältäviä symboleita, abstrakteja kohteita, peräkkäin, yleensä jonkin ilmaistun kriteerin mukaan. Sen sijaan konkreettisia kohteita, kuten ihmisiä tai esineitä ei voida järjestää luetteloksi, vaan niitä järjestettäessä muodostuu esimerkiksi jono tai pino. Luetteloita käytetään järjestäytyneissä yhteiskunnissa esimerkiksi hallinnossa, uskonnoissa, elinkeinoelämässä ja opetuksen apuvälineinä. Esimerkiksi perimätietoa välittävä luettelo voi olla olemassa pelkästään suullisena. Luetteloiden käyttö ei siis rajoitu pelkästään kirjallisiin kulttuureihin. Englannissa Vilhelm Valloittajan määräyksestä koottu Domesday book -maakirja vuodelta 1086 on tunnettu esimerkki vanhasta hallinnolliseen käyttöön tarkoitetusta luettelosta.The Domesday Book Online - Frequently Asked Questions, Roomalaiskatolinen kirkko julkaisi kiellettyjen kirjojen luettelonsa Index Librorum Prohibitorumin ensimmäisen laitoksen vuonna 1557.Wallechinsky ym. 1979, 214 Puhelinluettelo sisältää tietoja puhelinnumeroista ja niiden haltijoista, tavallisesti haltijoiden nimen mukaisessa järjestyksessä. Laajoja kirjaluetteloita kutsutaan bibliografioiksi. Tunnettu suomalainen kirjaluettelo on Fredrik Wilhelm Pippingin yhdessä Matti Pohdon kanssa kokoama Luettelo suomeksi präntätyistä kirjoista (1856-1857).Teoksen nimi on kokonaisuudessaan: "Luettelo suomeksi präntätyistä kirjoista, kuin myös muutamista muista teoksista, joissa löytyy jokin kirjoitus suomen kielellä, tahi joku johdatus sitä tuntemaan" (Sitari, Kaija: Kotimaisen kaukopalvelun käsikirja (1995, verkkoversio 1997, päivitetty 2001) ) Nykyisin vastaavaa tehtävää täyttää Suomen kansallisbibliografia Fennica-tietokanta. Ensimmäisen laatijansa Ludwig von Köchelin mukaan nimetty Köchelin luettelo sisältää tietoja Wolfgang Amadeus Mozartin teoksista. Luettelo voidaan laatia myös kortiston tai tietokannan muotoon, jos sen sisältöä on tarpeen laajentaa tai muuttaa eli päivittää usein. Kirjastoissa ja muissa tietohuolto-organisaatioissa tapahtuvaa aineistoluetteloiden ja muiden bibliografisten tietokantojen kartuttamista järjestettävien kohteiden metatiedoilla nimitetään luetteloinniksi. Luetteloiden tekeminen, kerääminen ja tutkiminen voivat olla harrastuskin.Wallechinsky ym. 1979, 13-14 Ohjelmoinnissa luettelo eli linkitetty lista on eräs tietorakenne. Merkintäkielissä on omat rakenteensa luetteloiden esittämiseksi ja muotoilemiseksi. == Katso myös == * Taulukko == Lähteet == * * === Viitteet === * Luokka:Informaatio
HMS Bat

HMS Bat oli Britannian Kuninkaallisen laivaston Star-luokan torpedovenehävittäjä. == Valmistus == Alus tilattiin 9. tammikuuta 1896 Palmers Shipbuilding and Iron Companyltä Jarrowista, jolloin sen valmistusajaksi määrättiin 10 kuukautta. Köli laskettiin 28. toukokuuta 1896 telakkanumerolla 712 ja alus laskettiin vesille 7. lokakuuta 1896. Alus valmistui elokuussa 1897.Lyon, David s. 78 == Palvelus == Alus palveli 1902-1905 Välimerellä, mutta muuten se oli palveluksessa Britteinsaarten vesillä. Alus myytiin 30. elokuuta 1919 romutettavaksi Hayesille Porthcawliin.Lyon, David s. 78-79 == Lähteet == * * * * * === Viitteet === Luokka:Star-luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Bakı Kristal Zalı

Bakı Kristal Zalı on monikäyttöhalli, joka rakennettiin Azerbaidžanin pääkaupunkiin, Bakuun. Hallissa järjestettiin Eurovision laulukilpailu 2012. Hallin erikoisuutena oli, että Euroviisujen aikaan hallin seinään muodostui esiintyvän maan lippu. ==Lähteet== ==Aiheesta muualla== *Hallin esittely arkkitehtitoimisto Alpine Bau Deutschlandin sivustolla Luokka:Urheiluhallit Luokka:Azerbaidžanin urheilupaikat Luokka:Eurovision laulukilpailu 2012 Luokka:Euroopan kisat 2015 Luokka:Bakun rakennukset ja rakennelmat Luokka:Bakun urheilu
HMS Chamois

HMS Chamois oli Britannian kuninkaallisen laivaston Star-luokan torpedovenehävittäjä. == Valmistus == Alus tilattiin 9. tammikuuta 1896 osana vuosien 1895-1896 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 28. toukokuuta 1896 telakkanumerolla 713. Alus laskettiin vesille 9. marraskuuta 1896 ja valmistui marraskuussa 1897. Sen tarjoukseen perustunut hinta oli 52 410 puntaa.Lyon, David s. 78 == Palvelus == Vuonna 1901 alus siirrettiin Välimerelle. Alus tuhoutui 26. syyskuuta 1904 potkurinlavan irrottua kovassa vauhdissa Patrasinlahdella Kreikan rannikolla. Akseli murtui epäkeskon pyörimisen vuoksi murtaen samalla rungon. Saamansa vuodon seurauksena alus upposi perä edellä. == Lähteet == * * * * === Viitteet === Luokka:Star-luokan hävittäjät Luokka:Palmersin valmistamat alukset
Kovaresmian valtakunta

Kovaresmian valtakunta oli keskiaikainen muslimivaltakunta, jonka keskus sijaitsi Araljärven eteläpuolella. Granadan sulttaanin Muhammed III:n aikana (1200–1220) se ulottui Tigriksestä Indukseen. Valtakunta joutui Tšingis- kaaniin alueellisen laajenemisen tielle 1219–1221. Osa kovaresmialaisista sulautui mongoleihin ja muodosti klaanin. Osa ryhtyi palkkasotureiksi. He olivat ratsuineen valloittamassa kristityiltä Jerusalemin vuonna 1244. Osa Kovaresmian sotilaista siirtyi Egyptiin, jossa he palvelivat mamelukkeina. ==Lähteet== Luokka:Aasian entiset valtiot Luokka:Keski-Aasian historia Luokka:Iranin historia
HMS Crane (1896)

HMS Crane oli Britannian kuninkaallisen laivaston Star-luokan torpedovenehävittäjä. == Valmistus == Alus tilattiin 9. tammikuuta 1896 osana vuosien 1895-1896 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 2. elokuuta 1896 telakkanumerolla 714. Alus laskettiin vesille 17. joulukuuta 1896 ja valmistui huhtikuussa 1898. Sen tarjoukseen perustunut hinta oli 52 376 puntaa.Lyon, David s. 78 == Palvelus == Alus oli 1902-1904 Välimerellä ja se vieraili Gibraltarilla 1912, mutta muuten se palveli Britteinsaarilla. Alus myytiin romutettavaksi 10. kesäkuuta 1919.Lyon, David s. 79 == Lähteet == * * * * === Viitteet === Luokka:Star- luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Flying Fish (1897)

HMS Flying Fish oli Britannian kuninkaallisen laivaston Star-luokan torpedovenehävittäjä. == Valmistus == Alus tilattiin 9. tammikuuta 1896 osana vuosien 1895-1896 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 9. elokuuta 1896 telakkanumerolla 715. Alus laskettiin vesille 4. maaliskuuta 1897 ja valmistui kesäkuussa 1898. Sen tarjoukseen perustunut hinta oli 52 410 puntaa.Lyon, David s. 78 == Palvelus == Alus oli 1902-1905 Välimerellä, mutta muuten se oli Britteinsaarilla. Alus myytiin romutettavaksi 30. elokuuta 1919 T. R. Salesille.Lyon, David s. 79 == Lähteet == * * * * === Viitteet === Luokka:Star-luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Fawn (1897)

HMS Fawn oli Britannian kuninkaallisen laivaston Star-luokan torpedovenehävittäjä. == Valmistus == Alus tilattiin osana vuosien 1896-1897 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 5. syyskuuta 1896 telakkanumerolla 721. Alus laskettiin vesille 13. huhtikuuta 1897 ja valmistui joulukuussa 1898.Lyon, David s. 79 == Palvelus == Alus palveli 1902-1906 Välimerellä, mutta muuten se oli Britteinsaarilla. Alus myytiin romutettavaksi 23. elokuuta 1919 Wardille Uuteen Hollantiin.Lyon, David s. 80 == Lähteet == * * * * === Viitteet === Luokka:Star-luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Flirt (1897)

HMS Flirt oli Britannian kuninkaallisen laivaston Star-luokan torpedovenehävittäjä. == Valmistus == Alus tilattiin osana vuosien 1896-1897 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 5. syyskuuta 1896 telakkanumerolla 722. Alus laskettiin vesille 15. toukokuuta 1897 ja valmistui huhtikuussa 1899.Lyon, David s. 79 == Palvelus == Alus palveli koko uransa Britteinsaarilla. Palmers uusi aluksen kattilat vuonna 1903. Se liitettiin ensimmäisessä maailmansodassa Doverin partio-osastossa. Se upposi 27. lokakuuta 1916 Doverinsalmen taistelussa Saksan keisarikunnan laivaston hävittäjien torpedoimana.Lyon, David s. 80 == Lähteet == * * * * === Viitteet === Luokka:Star-luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Albacore (1906)

HMS Albacore oli Britannian kuninkaallisen laivaston Albacore-luokan torpedovenehävittäjä. == Valmistus == Alus tilattiin Palmers Shipbuilding and Iron Companyn telakalta Jarrowista, missä köli laskettiin syyskuussa 1905. Alus laskettiin vesille 19. syyskuuta 1906 ja valmistui 1907.Gardiner, Robert s. 73 == Palvelus == Elokuussa 1914 alus oli Scapa Flow'ssa Local Patrol Flotillassa. Alus vaurioitui pahoin menettäen keulansa, mutta vauriot korjattiin. Alus myytiin romutettavaksi syyskuussa 1919. == Lähteet == * * * === Viitteet === Luokka:Albacore-luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Bonetta

HMS Bonetta oli Britannian kuninkaallisen laivaston Albacore-luokan torpedovenehävittäjä. == Valmistus == Alus tilattiin Palmers Shipbuilding and Iron Companyn telakalta Jarrowista, missä köli laskettiin syyskuussa 1905. Alus laskettiin vesille 14. tammikuuta 1907 ja valmistui vielä samana vuonna.Gardiner, Robert s. 73 == Palvelus == Alus myytiin romutettavaksi 1920. == Lähteet == * * * === Viitteet === Luokka:Albacore-luokan hävittäjät Luokka:Palmersin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Euroopan kalastuksenvalvontavirasto

Euroopan kalastuksenvalvontavirasto (EFCA) on Euroopan unionin erillisvirasto joka sijaitsee Vigossa Espanjassa. Viraston tehtävänä on lisätä kalastuspolitiikan täytäntöönpanon yhtenäisyyttä ja tehokkuutta yhdistämällä EU:n yhteiset ja kansalliset valvonta- ja tarkastusresurssit ja koordinoimalla täytäntöönpanon valvontaa. Koordinoinnin avulla korvataan valvonnan puutteita, jotka johtuvat jäsenvaltioiden valvontaresurssien ja painopisteiden eroista. Virasto organisoi kansallisten valvonta- ja tarkastusresurssien käytön yhteisön strategian mukaisesti. Sille määritellään EU:n tavoitteiden mukaiset tehtävät ja toimeksianto yhdessä jäsenvaltioiden kanssa. Avaintehtäviensä lisäksi virastolla on tehtäviä, jotka liittyvät mm. kalastustarkastajien koulutukseen sekä tarkastustekniikoita ja -menetelmiä koskevaan neuvontaan. Viraston tavoite on yhtenäistää kalastuspolitiikan täytäntöönpano koko EU:ssa. == Aiheesta muualla == * EFCA:n sivusto * Euroopan unionin erillisvirastot kalastuksenvalvontavirasto Luokka:Kalatalous Luokka:Pontevedran maakunta
Auringonpolttama

Auringonpolttama on elävän kudoksen, kuten ihon, palovamma, jonka aiheuttaa liika altistuminen ultraviolettisäteilylle yleensä auringonvalosta saatuna. Tavanomaiset oireet ihmisillä ja eläimillä ovat punainen tai punertava ja kuumottava iho, yleinen raukeus ja lievä heikotus. Äärimmäisissä tapauksissa liika UV-säteily voi olla hengenvaarallista. Vähäisempi altistus UV-säteilylle tuottaa yleensä rusketuksen. Liiallinen UV-säteily on ihokasvainten yleisin aiheuttaja. Aurinkovoiteen uskotaan laajalti suojaavan auringonpolttamalta, joskin joidenkin tutkijoiden mukaan se ei välttämättä suojaa tehokkaasti pahanlaatuiselta melanoomalta, jota aiheuttaa joko ultraviolettisäteilyn spektrin toinen osa tai jokin auringosta riippumaton tekijä. Vaatetusta pidetään parhaana keinona suojata ihoa. Maltillinen rusketus ilman palamista nostaa ihon melaniinin määrää ja voi siten myös suojata myöhemmältä auringonpolttamalta. Sekä auringonpolttaman että ruskettumisen aiheuttaa suora DNA-vaurio. Kun ihosolujen DNA tuhoutuu UV-säteilyn vaikutuksesta, tyypin I solukuolema käynnistyy ja iho korvautuu uudella. Pahanlaatuinen melanooma voi syntyä epäsuoran DNA-vaurion johdosta, jos vaurio ei korjaudu kunnolla. Auringonpolttama paranee hitaasti, joskin jotkin ihovoiteet voivat lievittää oireita. ==Lähteet== ==Aiheesta muualla== Luokka:Ihotaudit Luokka:Aurinko Luokka:Traumat es:Quemadura#Quemaduras solares
Fabryka Schindlera

Fabryka Schindlera on Puolan Krakovassa sijaitseva museo, joka kertoo saksalaisten miehitysajasta Krakovassa toisen maailmansodan aikana, sekä juutalaisten kohtalosta tuona aikana. Museorakennuksessa toimi vuosina 1940-1944 saksalaisen liikemiehen Oscar Schindlerin omistama emalitehdas, jossa hän auttoi tehtaan juutalaisia työntekijöitä välttämään joutumisen keskitysleirille. Tarina on tullut tunnetuksi elokuvasta Schindlerin lista, joka on myös osittain kuvattu tällä tehtaalla. == Lähteet == == Aiheesta muualla == Luokka:Krakovan rakennukset ja rakennelmat Luokka:Krakovan historia Luokka:Puolan museot
Hans van Sanden

Hans van Sanden (k. 1590 Helsinki) oli 1500-luvun lopulla Helsingissä elänyt kauppias ja porvari, joka muistetaan Helsingin Vanhassakaupungissa säilyneestä hautakivestään sekä Ursula Pohjolan-Pirhosen kirjoittamien historiallisten romaanien pääosin fiktiivisenä päähenkilönä. Hän lienee tunnetuin Helsingin 1500-luvun asukkaista, vaikka hänestä onkin säilynyt vain fragmentaarista tietoa. Hans van Sandenia on nimensä perusteella oletettu syntyjään hollantilaiseksi, mutta hän saattoi olla saksalainenkin, sillä Lyypekissä asui 1500-luvulla van Sanden -nimisiä kauppiaita.Marja Pehkonen: Hauraita muistoja Helsingin hautausmailta, s. 22, 24–25. Helsingin kaupunginmuseo 2008 (Narinkka-sarja). Hän tuli Helsinkiin kauppakestinä Tukholmasta pian kaupungin perustamisen (1550) jälkeen ja kohosi nopeesti kaupungin varakkaimpien porvarien joukkoon. Pian hänen kauppavaihtonsa muodosti ilmeisesti puolet koko Helsingin tuonnista. Vuonna 1571 van Sanden omisti maatilan Helsingin pitäjästä, 19 kultasormusta, 144 luotia hopeaa ja runsaasti muita arvoesineitä. Samana vuonna hän sai maksamattoman lainan panttina myös rälssimaata Janakkalasta, Hyvikkälän kartanon, jonka hän tosin myöhemmin myi pois. Van Sanden nai aatelissätyisen Anna Henrikintytär Jägerhornin, minkä seurauksena Jägerhorneille kuulunut Båtsvikin kartano Helsingin pitäjässä siirtyi vuonna 1636 van Sandenin jälkeläisille. Heidän ainoa lapsensa oli tytär, joka meni naimisiin ratsumestari Hans Gyllenloodin kanssa. Hollantilainen syntyperä ja aateliston rinnalle nouseminen saattoivat olla syitä siihen, ettei van Sanden merkittävästä asemastaan huolimatta toiminut koskaan Helsingin pormestarina tai raatimiehenä. Van Sandenin hautakivi löydettiin vuonna 1866Kurkistuksia Helsingin kujille: Vanhankaupungin kirkko ja kirkkotarha Museovirasto. Viitattu 22.5.2012. Helsingin ensimmäisen kirkon raunioista Vanhankaupungin Kirkkorinteestä. Kuvanveistäjä Robert Stigell teki siitä 1890 mustaa graniittia olevan kopion, joka sijoitettiin nähtäville kirkon perustusten sisäpuolelle. Van Sanden käytti hautakivessä vaimonsa aatelisvaakunaa. Ursula Pohjolan-Pirhosen romaaneissa kuvatut van Sandenin seikkailut ovat romantisoituja ja perustuvat monilta osin kirjailijan mielikuvitukseen. ==Lähteet== Luokka:Suomalaiset kauppiaat Luokka:Helsingin historia Luokka:Syntymävuosi tuntematon Luokka:Vuonna 1590 kuolleet
HMS Ambuscade (1913)

HMS Ambuscade (viirinumerot H62, H05 ja H54) oli Britannian kuninkaallisen laivaston Acasta-luokan hävittäjä. == Valmistus == Alus tilattiin John Brown and Companyltä Clydebankistä, missä köli laskettiin 7. maaliskuuta 1912 telakkanumerolla 414. Alus laskettiin vesille 25. tammikuuta 1913 ja valmistui saman vuoden kesäkuussa. == Palvelus == Palvelukseen otettaessa alus liitettiin 4. hävittäjälaivueeseen, jonka mukana alus siirtyi ensimmäisen maailmansodan alkaessa Suureen laivastoon. Se siirtyi kesällä 1916 edelleen laivueen mukaan Humberiin, josta se edelleen siirtyi vuoden lopulla Portsmouthiin ja keväällä 1917 Devonportiin.Gardiner, Robert s. 76 Alus myytiin romutettavaksi 6. syyskuuta 1921. ==Lähteet== * * * ===Viitteet=== Luokka:Acasta-luokan hävittäjät Luokka:Yhdistyneen kuningaskunnan ensimmäisen maailmansodan hävittäjät Luokka:John Brownin valmistamat alukset
Hyter

Hyter ry eli Hyvinvointi- ja terveysteknologian yhdistys on voittoa tavoittelematon suomalainen yhdistys, jonka tavoitteena on jakaa alan opiskelijoille tietoa työmahdollisuuksista ja jatko-opiskelumahdollisuuksista, informoida alalla toimivia yrityksiä ja yhdistyksiä sen hetkisen koulutuksen tarjoamista mahdollisuuksista ja luoda yhteyksiä alan toimijoiden, työntekijöiden, yritysten ja opiskelijoiden välille. ==Aiheesta muualla== *http://www.hyter.fi/ Luokka:Suomalaiset teknologiajärjestöt
Zele Racing

Zele Racing on itävaltalainen pikkuformulatalli, joka kilpailee nykyään Renault Sport Trophy ja Auto GP-sarjassa. Tallin teknisenä johtajana toimii Hermann Zele. Talli perustettiin virallisesti vuonna 1997. Talli on aiemmin kilpaillut Formula Ford ja Formula Opel Lotus-sarjoissa. Talli voitti vanhan EuroBOSS sarjan mestaruuden vuonna 2010. Vuonna 2012 talli osallistui Auto GP sarjaan saavuttaen muutaman palkintosijan ja tallissa ajoi peräti seitsemän eri kuljettajaa kauden aikana. Kaudella 2013 talli saavutti avausvoittonsa Marrakechin kilpailussa. Kausien 2013-2015 aikana talli on saanut viisi voittoa. ==Lähteet== Luokka:Itävaltalaiset autourheilutallit
Hyvinvointiteknologia

Hyvinvointiteknologia on laaja käsite, joka kattaa periaatteessa kaiken terveyteen ja hyvinvointiin liittyvän teknologian, niin alemman kuin ylemmänkin tason teknologian, pois lukien kuitenkin useimmat perinteiset apuvälineet. Hyvinvointiteknologiaa voi opiskella Suomessa useissa eri kouluissa, joko ammattikorkeakoulussa tai yliopistotasoisesti. Koulutus tarjoaa suuntautumisesta riippuen näkökulmia ihmiseen fyysisenä, psyykkisenä ja sosiaalisena toimijana, jonka hyvinvointia ja toimintakykyä pyritään pitämään yllä tai lisäämään tekniikan keinoin. Luokka:Lääketieteellinen tekniikka
HMS Archer (1911)

HMS Archer (viirinumerot H10 (6.12.1914-1.9.1915), H29 (1.9.1915 - 1.1.1918) ja H06) oli Britannian kuninkaallisen laivaston Acheron-luokan hävittäjä. == Valmistus == Alus tilattiin vuosien 1910-1911 laivasto-ohjelmassa Yarrow and Companyltä Scotstounista, missä köli laskettiin 1. syyskuuta 1910 telakkanumerolla 1296. Alus laskettiin vesille 21. lokakuuta 1911 ja valmistui maaliskuussa 1912.Friedman, Norman s. 306 == Palvelus == Palvelukseen otettaessa alus liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan alkaessa. Alus osallistui 28. elokuuta 1914 HMS Fearlessin alaisuudessa laivueensa mukana Heligolandin taisteluun. Alus oli vuodesta 1917 alkaen Välimerellä osana 3. taistelulaivuetta. Alus myytiin 9. toukokuuta 1921 romutettavaksi Wardille. == Lähteet == * * * === Viitteet === Luokka:Acheron-luokan hävittäjät Luokka:Yarrow’n valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Marcel Lambert

Marcel Lambert (1876–?) oli ranskalainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.Marcel Lambert Biography and Olympic Results | Olympics at Sports-Reference.com == Lähteet == Luokka:Ranskalaiset jalkapalloilijat Luokka:Ranskalaiset olympiamitalistit Luokka:Vuonna 1876 syntyneet Luokka:Kuolinvuosi puuttuu
Maurice Macaire

Maurice Macaire (22. marraskuuta 1881 Pariisi – ?) oli ranskalainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.Maurice Macaire Biography and Olympic Results | Olympics at Sports-Reference.com == Lähteet == Luokka:Ranskalaiset jalkapalloilijat Luokka:Ranskalaiset olympiamitalistit Luokka:Vuonna 1881 syntyneet Luokka:Kuolinvuosi puuttuu
Medium Mark A Whippet

Medium Mark A Whippet oli ensimmäisen maailmansodan aikainen panssarivaunu, jota ei suunniteltu murtamaan puolustusasemia vaan hyödyntämään raskaampien vaunujen tekemiä läpimurtoja. Siksi suunnittelussa painotettiin nopeutta ja liikkuvuutta. William Trittonin suunnittelema mk A sai lempinimen Whippet (). Helmikuussa 1917 valmistuneessa prototyypissä käytettiin voimanlähteenä Lontoon bussin moottoria, ja ensimmäiset tuotantomallit valmistuivat vuoden 1917 lopulla. Sodan jälkeen whippetit olivat palveluskäytössä Irlannissa, ja 1920-luvulla joitakin kappaleita vietiin Japaniin. Vaikka se olikin nykyaikaisemman näköinen kuin Mark I, sekin kehitettiin suoraan Mark I:n edeltäjästä Little Williestä. Kahteen eri moottoriin perustuva ohjausjärjestelmä oli epäluotettava. Vaunussa oli kolme miestä ja aseistuksena neljä konekivääriä, kukin omaan suuntansa. Ampuja joutui vaihtamaan paikkaansa tilanteen mukaan, ja vaunun johtaja joutui usein avustamaan häntä. Joskus vaunuun otettiin mukaan toinenkin ampuja ja yksi irrotettavista konekivääreistä jätettiin pois lisätilan saamiseksi. Whippet-vaunuja käytettiin maaliskuussa 1918 ja ne olivat jalkaväen tukena hyödyllisiä. 24. huhtikuuta 1918 seitsemän Whippetin ryhmä tappoi 400 saksalaista konekivääritulella. Samana päivänä saksalainen A7V tuhosi Whippetin historian toisessa tunnetussa panssaritaistelussa. Britit menettivät näitä panssareita huomattavasti, ja uusia Whippet-pataljoonia ei haluttu tämän takia perustaa. 8. elokuuta Amiensin hyökkäyksessä Whippetit tunkeutuivat rintaman läpi aiheuttaen saksalaisille tykistön menettämisen, ja ympärysvaltojen armeija vyöryi läpi aiheuttaen mustan päivän saksalaisille. Luokka:Ensimmäisen maailmansodan panssarivaunut
Richard Turner

Richard Rennie Turner (24. huhtikuuta 1882 Lontoo – 1. joulukuuta 1960 Worthing, West Sussex) oli brittiläinen jalkapalloilija. Hän kilpaili vuoden 1900 kesäolympialaisissa Pariisissa, jossa hän voitti Upton Park FC -joukkueen jäsenenä kultaa ja teki yhden maalin. Hän pelasi myös Crouch End Vampires FC -joukkueessa. == Lähteet == Luokka:Englantilaiset jalkapalloilijat Luokka:Brittiläiset olympiavoittajat Luokka:Vuonna 1882 syntyneet Luokka:Vuonna 1960 kuolleet
Émile Spannoghe

Émile Hilaire Spannoghe (s. 30. lokakuuta 1879) oli belgialainen jalkapalloilija. Hän kilpaili vuoden 1900 kesäolympialaisissa Pariisissa, jossa hän kuului pronssia saaneeseen joukkueeseen.Émile Spannoghe Biography and Olympic Results | Olympics at Sports-Reference.com == Lähteet == Luokka:Belgialaiset jalkapalloilijat Luokka:Belgialaiset olympiamitalistit Luokka:Vuonna 1879 syntyneet Luokka:Kuolinvuosi puuttuu
Kazuyo Sejima

Kazuyo Sejima (, s. 29. lokakuuta 1956 Mito, Ibarakin prefektuuri) on palkittu japanilainen arkkitehti. Hänet tunnetaan erityisesti Ryūe Nishizawan kumppanina SANAA-arkkitehtitoimistossa (”Sejima and Nishizawa and Associates”), joka sai Pritzker-palkinnon vuonna 2010. Hänellä on kuitenkin edelleen myös oma toimistonsa. Sejima valmistui Nihon joshi daigaku -yliopistosta vuonna 1981 ja työskenteli sen jälkeen Toyō Itōlle. Oman toimistonsa ”Kazuyo Sejima and Associates” hän perusti vuonna 1987. Myös Itōn toimistolle työskennellyt Nishizawa oli yksi ensimmäisistä hänen palkkaamistaan henkilöistä. Japanin arkkitehti-instituutti myönsi Sejimalle vuoden nuoren arkkitehdin palkinnon vuonna 1992, ja hänen toimistonsa sai vähitellen mainetta. Nishizawa halusi perustaa oman yrityksensä, mutta pari päättikin muodostaa vuonna 1995 yhteisen SANAA-toimiston. Kaksikon omat toimistot ovat keskittyneet sen jälkeen lähinnä pienimuotoisiin hankkeisiin. Sejima on opettanut myöhemmin useissa yliopistoissa, kuten Tokion Keiō- yliopistossa, ja syksyllä 2010 hän toimi Venetsian biennaalin kuraattorina. SANAA-toimisto tunnetaan ”hienostuneen yksinkertaisesta arkkitehtuurista, virtaavista tiloista ja rakennusten harkitusta sopeuttamisesta ympäristöönsä”. Sejiman yhdessä Nishizawan kanssa suunnittelemista rakennuksista merkittävimpiin kuuluvat esimerkiksi Kanawazan nykytaiteen museo, O-Museum Naganon prefektuurissa, Toledon taidemuseon lasipaviljonki, New Museum New Yorkissa ja Rolex Learning Centre Lausannessa. Suurin osa toimiston töistä on rakennettu Japaniin, mutta pari on työskennellyt 2000-luvulta lähtien myös kansainvälisten hankkeiden parissa Euroopassa ja Yhdysvalloissa. Merkittävästä yhteisestä urasta huolimatta molemmilla arkkitehdeilla on ollut myös laaja kirjo itsenäisiä hankkeita. Sejiman omiin töihin lukeutuvat esimerkiksi House in a Plum Grove (Tokio, 2003), Onishin kauppalan monitoimitalo (2005), Shibaura House -toimistorakennus (Tokio, 2011) ja useita galleriatiloja Seton sisämeren Inujiman saarella. == Lähteet == == Aiheesta muualla == *Kazuyo Sejima: The Closet Starchitect Luokka:Japanilaiset arkkitehdit Luokka:Vuonna 1956 syntyneet Luokka:Elävät henkilöt Luokka:Pritzker-palkinnon voittajat
Eric Thornton

Eric Thornton (1882 Worthing, Yhdistynyt kuningaskunta – 1945 Antwerpen, Belgia) oli brittiläissyntyinen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen belgialaisjoukkueeseen.Eric Thornton Biography and Olympic Results | Olympics at Sports-Reference.com == Lähteet == Luokka:Belgialaiset jalkapalloilijat Luokka:Belgialaiset olympiamitalistit Luokka:Vuonna 1882 syntyneet Luokka:Vuonna 1945 kuolleet
Mofaz Racing

Mofaz Racing oli malesialainen autourheilutalli. Talli perustettiin vuonna 2009, jolloin talli kilpaili Formula Renault 3.5 sarjassa yhteistyössä Fortec Motorsportin kanssa. Debyyttivuonnaan talli sijoittui sarjan viidenneksi ja tallin kuljettaja Fairuz Fauzy sijoittui toiseksi sarjapisteissä. Vuonna 2010 talli jatkoi sarjassa toimien Lotus Racing tallin junioritiiminä kilpaillen Mofaz Racing nimellä. Talli sijoittui yhdeksänneksi sarjapisteissä. Vuonna 2011 talli sijoittui jälleen yhdeksänneksi sarjapisteissä FR 3.5 sarjassa. Talli lopulta vetäytyi sarjasta kauden 2011 jälkeen. Talli kilpaili myös JK Racing Asia Series-sarjassa. ==Lähteet== Luokka:Malesialaiset autourheilutallit
Francisco Villota

Francisco Villota y Baquiola (18. marraskuuta 1873 Madrid – 7. tammikuuta 1950 Madrid) oli espanjalainen pelotari. Hän kilpaili vuoden 1900 kesäolympialaisissa Pariisissa, jossa voitti kultaa.Francisco Villota Biography and Olympic Results | Olympics at Sports-Reference.com == Lähteet == Luokka:Pelotarit Luokka:Espanjalaiset olympiavoittajat Luokka:Vuonna 1873 syntyneet Luokka:Vuonna 1950 kuolleet
Etchegaray

Etchegaray oli ranskalainen pelotari. Hän kilpaili vuoden 1900 kesäolympialaisissa Pariisissa, jossa hän sai hopeaa.databaseOlympics.com: Etchegaray Olympic medals and stats == Lähteet == Luokka:Pelotarit Luokka:Ranskalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Alfred Bowerman

Alfred James Bowerman (22. marraskuuta 1873 Broomfield, Somerset, Yhdistynyt kuningaskunta – 1947 Brisbane, Queensland, Australia) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa ja voitti siellä kultaa Devon & Somerset Wanderers -joukkueen jäsenenä. Hän oli ottelun paras pisteidentekijä.Alfred Bowerman Biography and Olympic Results | Olympics at Sports-Reference.com Bowerman pelasi Somersetille kaksi amatööriottelua vuosina 1900 ja 1905. == Lähteet == Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1873 syntyneet Luokka:Vuonna 1947 kuolleet
Vitun kova ääni

Vitun kova ääni on suomalainen rap-duo, jonka muodostavat OG Ikonen ja Liigalaiska. Duon esikoisjulkaisu Vitun kova ääni -cd-r julkaistiin 10. huhtikuuta 2010 omakustanteena ja sen ensimmäinen pitkäsoitto Aikatauluis julkaistiin 20. huhtikuuta 2011 3rd Rail Musicin kautta. Albumin kappaleista "Uhusia" ja "Harson läpi" on julkaistu myös musiikkivideot. Aikatauluis nousi Suomen virallisen albumilistan 48. sijalle. Vitun kovan äänen toinen pitkäsoitto Se kuulee jotai äänii ku se kattelee tonne... julkaistiin 3rd Railin kautta 29. elokuuta 2012. Se nousi Suomen virallisen albumilistan 29. sijalle. == Diskografia == ===Albumit=== * Vitun kova ääni (CD-r, 2010) * Aikatauluis (2011) * Se kuulee jotai äänii ku se kattelee tonne... (2012) ===Musiikkivideot=== * Uhusia (2011) * Harson läpi (mukana Yona, 2011) * Sienestä (2012) == Lähteet == == Aiheesta muualla == * Vitun kova ääni 3rd Rail Musicin sivustolla * Vitun kova ääni Facebook -sivustolla * Vitun kovan äänen haastattelu Redrum-187 -sivustolla Luokka:Suomalaiset hip hop -yhtyeet Luokka:Suomalaiset duot
August Nilsson

August Nilsson (15. lokakuuta 1872 Trollenäs – 23. toukokuuta 1921 Tukholma) oli ruotsalainen köydenvetäjä ja yleisurheilija. Hän kilpaili vuoden 1900 kesäolympialaisissa Pariisissa ja voitti kultaa köydenvedossa ruotsalaisten ja tanskalaisten muodostaman sekajoukkueen jäsenenä. Yleisurheilussa Nilsson sijoittui seiväshypyssä kahdeksanneksi ja kuulantyönnössä yhdeksänneksi.August Nilsson Biography and Olympic Results | Olympics at Sports-Reference.com == Lähteet == Luokka:Ruotsalaiset köydenvetäjät Luokka:Ruotsalaiset yleisurheilijat Luokka:Vuonna 1872 syntyneet Luokka:Vuonna 1921 kuolleet
Eugen Schmidt

Eugen Stahl Schmidt (17. helmikuuta 1862 Kööpenhamina – 7. lokakuuta 1931 Aalborg) oli tanskalainen urheilija ja urheiluvaikuttaja. Hän voitti köydenvedon olympiakultaa vuoden 1900 kesäolympialaisissa Pariisissa tanskalaisten ja ruotsalaisten muodostaman joukkueen jäsenenä. Lisäksi hän kilpaili vuoden 1896 kesäolympialaisissa Ateenassa yleisurheilussa (100 metrin juoksu) ja ammunnassa (200 metrin sotilaskivääri). Tanskassa Schmidt vaikutti laajalti urheilun saralla. Hän oli mukana perustamassa useita urheiluseuroja ja urheilujärjestöjä, muun muassa Tanskan urheiluliittoa. Lisäksi hän julkaisi urheiluaiheista kirjallisuutta ja kirjoitti lehtiin. == Lähteet == Luokka:Tanskalaiset köydenvetäjät Luokka:Tanskalaiset ampujat Luokka:Tanskalaiset yleisurheilijat Luokka:Tanskalaiset urheiluvaikuttajat Luokka:Tanskalaiset olympiavoittajat Luokka:Vuonna 1862 syntyneet Luokka:Vuonna 1931 kuolleet
Karl Staaf

Karl Gustaf Vilhelm Staaf (6. huhtikuuta 1881 Tukholma – 15. helmikuuta 1953 Motala) oli ruotsalainen köydenvetäjä, joka voitti vuoden 1900 kesäolympialaisissa Pariisissa kultaa tanskalaisten ja ruotsalaisten muodostaman joukkueen jäsenenä. Hän kilpaili lisäksi yleisurheilulajeissa sijoittuen moukarinheitossa viidenneksi ja seiväshypyssä seitsemänneksi.Karl Gustaf Staaf Biography and Olympic Results | Olympics at Sports-Reference.com == Lähteet == Luokka:Ruotsalaiset köydenvetäjät Luokka:Ruotsalaiset yleisurheilijat Luokka:Ruotsalaiset olympiavoittajat Luokka:Vuonna 1881 syntyneet Luokka:Vuonna 1953 kuolleet
Tuvalun vaakuna

Tuvalun vaakuna on Tuvalun tunnus lipun, kansallislaulun ja moton ohella. Sen ovat suunnitelleet ja toteuttaneet R. P. Turner ja Lontoon vaakunatoimisto College of Arms. Kilven aaltokorot kuvaavat maan saarten sijaintia. Kilven yläosassa on maneapa, tyypillinen tuvalulainen kohtauspaikka. Reunoilla on banaaninlehtiä kuvaamassa maan hedelmällisyyttä ja kotiloita kuvaamassa valtameren rikkauksia. Kahdeksan lehteä ja kotiloa viittaa myös Tuvalun kahdeksaan asuttuun saareen. Kilven alla on Tuvalun motto Tuvalu mo te Atua, suomeksi Tuvalu Jumalan puolella. ==Lähteet== * Luokka:Valtioiden vaakunat vaakuna
Raymond Basset

Denis Raymond Basset (1883 Pariisi, Ranska – 18. syyskuuta 1918 Glennes, Ranska) oli ranskalainen köydenvetäjä. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen Racing Club de France -joukkueeseen. == Lähteet == Luokka:Ranskalaiset köydenvetäjät Luokka:Ranskalaiset olympiamitalistit Luokka:Vuonna 1883 syntyneet Luokka:Vuonna 1918 kuolleet
Gustaf Söderström

Gustaf Fredrik Söderström (25. marraskuuta 1865 Tukholma – 12. marraskuuta 1958 Lidingö) oli ruotsalainen köydenvetäjä. Hän kilpaili vuoden 1900 kesäolympialaisissa Pariisissa ja voitti kultaa tanskalaisten ja ruotsalaisten muodostaman joukkueen jäsenenä. Köydenvedon lisäksi hän osallistui myös yleisurheilulajeihin sijoittuen kuudenneksi sekä kuulantyönnössä että kiekonheitossa. Myös hänen veljensä Bruno Söderström oli olympiaurheilija.Gustaf Söderström Biography and Olympic Results | Olympics at Sports-Reference.com == Lähteet == Luokka:Ruotsalaiset köydenvetäjät Luokka:Ruotsalaiset yleisurheilijat Luokka:Ruotsalaiset olympiavoittajat Luokka:Vuonna 1865 syntyneet Luokka:Vuonna 1958 kuolleet
Ene Franca Idoko

Ene Franca Idoko (s. 15. kesäkuuta 1985 Benue, Nigeria) on nigerialainen pikajuoksija.Idokon profiili sports-reference.comissa __NOTOC__ Idoko kilpaili 2006 Ateenan yleisurheilun maailmancupissa Afrikan joukkueessa, joka sijoittui 4 × 100 metrin viestijuoksussa kolmanneksi.http://www.iaaf.org/history/WCP/season=2006/eventCode=3490/results/racedate=09-16-2006/sex=W/discCode=4X1/combCode=hash/roundCode=f/results.html#det Seuraavana vuonna hän juoksi Afrikan kisoissa 100 metrin juoksussa neljänneksi ajalla 11,46.http://www.africathle.com/perso/events/ALGER_2007/ALG_results.html Vuonna 2008 Idoko oli Valencian sisäratojen MM-kisoissa 60 metrin juoksun seitsemäs ajalla 7,30. Saman vuoden Addis Adeban Afrikan-mestaruuskisoissa hän sijoittui 100 metrillä neljänneksi ajalla 11,47.http://tunisathle.voila.net/Evenements/ChAfrSen2008Addis.pdf, s. 15 Pekingin olympialaisissa hän karsiutui 100 metrin toisissa alkuerissä, mutta oli mukana Nigerian pikaviestijoukkueessa. Joukkue sijoittui alun perin kolmanneksi, mutta nousi myöhemmin olympiahopealle kun edelle sijoittunut Venäjän joukkue hylättiin vuonna 2016. Idoko on 162 cm pitkä ja painoi aktiiviaikoinaan 64 kg. ==Henkilökohtaiset ennätykset== Lähde: IAAF ===Ulkoradat=== * 100 metrin juoksu: 11,14 (2008) * 200 metrin juoksu: 23,28 (2007) ===Sisäradat=== * 60 metrin juoksu: 7,09 (2008) ==Lähteet== Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1985 syntyneet Luokka:Elävät henkilöt
Keltalaukka

Keltalaukka (Allium moly) on koristekasvina käytettävä sipulikasvi, joka kukkii keltaisin kukin touko-kesäkuussa. Se kasvaa noin 30 cm korkeaksi. ==Lähteet== == Aiheesta muualla == * *United States Department of Agriculture (USDA): Allium moly Luokka:Laukat
Charles Winckler

Charles Gustav Wilhelm Winckler (9. huhtikuuta 1867 Frederiksberg – 17. joulukuuta 1932 Frederiksberg) oli tanskalainen köydenvetäjä. Hän kilpaili vuoden 1900 kesäolympialaisissa Pariisissa ja voitti kultaa tanskalaisten ja ruotsalaisten muodostaman joukkueen jäsenenä. Hän osallistui myös yleisurheilulajeihin sijoittuen kahdeksanneksi kiekonheitossa ja kymmenenneksi kuulantyönnössä.Charles Winckler Biography and Olympic Results | Olympics at Sports-Reference.com == Lähteet == Luokka:Tanskalaiset köydenvetäjät Luokka:Tanskalaiset olympiavoittajat Luokka:Vuonna 1867 syntyneet Luokka:Vuonna 1932 kuolleet
Mitsubishi Ki-46

Mitsubishi Ki-46 (Liittoutuneiden koodinimi Dinah) oli Mitsubishin valmistama keisarillisen Japanin armeijan ilmavoimien kaksimoottorinen lentokone toisessa maailmansodassa. Koneesta oli neljä eri versiota (I-IV) ja käytettiin pääasiassa lentotiedusteluun yläkorkeuksissa. Dinahin lakikorkeus oli yli 10 500 metriä. Koneessa oli Mitsubishin kaksirivisiä 14-sylinterisiä tähtimoottoreita. Tyynenmeren sodan alkuvaiheissa liittoutuneiden sotilaskoneiden oli vaikeata tavoittaa, 605 km/h huippunopeuteen yltänyttä Dinahia, mutta myöhemmin tämänkin konetyypin tappioluvut kasvoivat. Tiedustelukoneen aseistuksena oli vain yksi taakse vapaasti ampuva kevyt 7,9 mm konekivääri.Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos Amber Books, 1999 (s. 247) ISBN 978-951-23-5025-4 Myöhemmät kehitysversiot osallistuivat sotaan myös raskaina torjuntahävittäjinä. Konetyyppiin III lisättiin eteenpäin ampuvan 20 millimetrin kahden tykin ohella Schräge Musik -järjestelmä. Viimeisimmät versiot kykenivät saavuttamaan 630 km/h huippunopeuden. Viimeisin torjuntakäyttöön otettu versio III Kai kärsi kuitenkin heikentyneestä nousukyvystä eikä saavuttanut varteenotettavaa taistelumenestystä. Versioon IV piti saada vieläkin voimakkaammat moottorit, mutta se jäi kuitenkin kehitysasteelle sodan päättyessä.Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 210 ISBN 0-7858-1363-2 == Tekniset tiedot == ==Lähteet== *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos Amber Books, 1999 (s.245-247) ISBN 978-951-23-5025-4 *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 210 ISBN 0-7858-1363-2 === Viitteet === == Aiheesta muualla == *https://www.militaryfactory.com/aircraft/detail.asp?aircraft_id=627 *http://www.historyofwar.org/articles/weapons_mitsubishi_ki-46.html *http://www.airvectors.net/avki46.html *http://forum.worldofwarplanes.com/index.php?/topic/1628-mitsubishi- ki-46-dinah/ *https://shortfinals.wordpress.com/2013/11/01/mitsubishi- ki-46-iii-dinah-pride-of-the-imperial-japanese-army-air-force-wanted-by-the- luftwaffe/ Luokka:Japanilaiset tiedustelukoneet Ki46
Charles Beachcroft

Charles Beachey Kay Beachcroft (1870 Rickmansworth, Hertfordshire – 15. toukokuuta 1927 Melbourne, Australia) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, kultaa voittaneessa Castle Caryn Devon & Somerset Wanderers -joukkueessa. Beachcroft löi joukkueessa numerolla 3. Hän löi kaksivuoroparisessa ottelussa juoksuja yhteensä 78, joista 24 joukkueen ensimmäisessä ja 54 toisessa sisävuorossa. == Lähteet == * sports-reference * Krikettiarkisto === Viitteet === Luokka:Englantilaiset kriketinpelaajat Luokka:Brittiläiset olympiavoittajat Luokka:Vuonna 1870 syntyneet Luokka:Vuonna 1927 kuolleet
Haamu (täsmennyssivu)

Haamu voi viitata ainakin seuraaviin: * haamu eli kummitus, yliluonnollinen ilmiö * Haamu, suomalainen rap-artisti * Hiipivä Haamu, suomalainen partiokilpailu * Haamut (Blinky, Pinky, Inky ja Clyde), Pac-Man -pelisarjan hahmoja.
KTR

Keerbergs Transport Racing (tunnetaan paremmin nimellä KRT) on belgialainen pikkuformulatalli. Tallin perusti vuonna 1978 Prosper Mollekens. Vuonna 1999 hänen poikansa Kurt Mollekens otti tallin haltuunsa, joka itse kilpaili tallin kuljettajana Formula 3000 -sarjassa vuosina 1997–1999 ja myöhemmin toimi tallin tallipäällikkönä vuosina 2000–2002. Vuonna 2002 talli siirtyi World Series by Nissan sarjaan, jossa talli kilpaili vuoteen 2004 saakka. Vuosina 2005–2008 talli kilpaili Formula Renault 3.5 sarjassa vaihtelevalla menestyksellä. Vuodesta 2011 talli on kilpaillut Eurocup Formula Renault- sarjassa. Luokka:Belgialaiset autourheilutallit
Giorgio Pellini

Giorgio Pellini (20. heinäkuuta 1923 Livorno – 14. kesäkuuta 1986 Livorno) oli italialainen miekkailija. Hän sai vuoden 1948 kesäolympialaisissa Lontoossa hopeaa floretin joukkuekilpailussa. Hän sai siinä toisen hopeamitalin vuoden 1952 kesäolympialaisista Helsingissä, jossa hän sai lisäksi hopeaa säilän joukkuekilpailusta.Giorgio Pellini Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1923 syntyneet Luokka:Vuonna 1986 kuolleet